Kamilla Rytter Juhl og Christinna Pedersen er færdig ved Korea Open efter et nederlag i tre sæt.

Semifinalen blev endestationen for den danske damedouble med Kamilla Rytter Juhl og Christinna Pedersen ved Korea Open. Med cifrene 21-17, 18-21, 14-21 røg de ud til det sydkoreanske par Chang Ye Na og Lee So Hee. Ganske få point skilte de to par ad gennem hele første sæt. Først da danskerne vandt duellen til 19-15, så det ud til, at der var kommet et afgørende hul. Og på trods af to hurtige koreanske point, var det danskerne, som kunne juble over første sæt, da Kamilla Rytter Juhl på den først sætbold udplacerede koreanerne med et slag ud i deres højre side. Danskerne formåede ikke at tage momentum med over i andet sæt, hvor de aldrig nåede var foran. Sydkoreanerne var i front fra start og bragte sig hurtigt på 8-3. Juhl og Pedersen fik kæmpet sig tilbage og fik udlignet til 11-11. De to par var derefter stort set lige til 17-17, inden koreanerne trak afgørende fra til sidst. I tredje sæt vandt danskerne de to første dueller, men tabte de efterfølgende seks. Det formåede de aldrig at komme sig over. Hele vejen gennem sættet var de bagud med seks til syv point, hvilket de også endte med at tabe med.